title: 2005/674/ES: Rozhodnutie Rady z 20. septembra 2005, ktorým sa vymenúvajú dvaja členovia a štyria náhradníci Výboru regiónov

text:
               1.10.2005

               SK

               Úradný vestník Európskej únie

               L 256/49

      ROZHODNUTIE RADY

   z 20. septembra 2005,
   ktorým sa vymenúvajú dvaja členovia a štyria náhradníci Výboru regiónov
   (2005/674/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh írskej vlády,
   keďže:

               (1)

               Dňa 22. januára 2002 Rada prijala rozhodnutie 2002/60/ES, ktorým sa vymenúvajú členovia a náhradníci Výboru regiónov na obdobie od 26. januára 2002 do 25. januára 2006 (1).

               (2)

               V dôsledku odstúpenia Annetty McNAMARA a Roystona BRADYHO sa uvoľnili dve miesta členov Výboru regiónov. V dôsledku odstúpenia Angely LUPTON, Vivian O’CALLAGHAN, P. J. COGHILLA a Catheriny MURPHY sa uvoľnili štyri miesta náhradníkov,

         ROZHODLA TAKTO:
   Článok 1
   Za členov Výboru regiónov sa na zvyšný čas funkčného obdobia, ktoré trvá do 25. januára 2006, vymenúvajú:

               a)

               za členov:

                           Maria CORRIGAN
                           členka Rady Dun Laoghaire-Rathdown
                           ako náhrada za Annettu McNAMARA

                           Paul O’DONOGHUE
                           člen Rady Kerry County
                           ako náhrada za Roystona BRADYHO;

               b)

               za náhradníkov:

                           Mary FREEHILL
                           členka Rady Dublin City
                           ako náhrada za Angelu LUPTON

                           Michelle MULHERIN
                           členka Rady Mayo County
                           ako náhrada za Catherinu MURPHY

                           Terry SHANNON
                           člen Rady Cork City
                           ako náhrada za P. J. COGHILLA

                           Barney STEELE
                           člen Rady Longford County
                           ako náhrada za Vivian O’CALLAGHAN.

         Článok 2
   Toto rozhodnutie je uverejnené v Úradnom vestníku Európskej únie.
   Nadobúda účinnosť dňom svojho prijatia.

      V Bruseli 20. septembra 2005

            Za Radu

            predsedníčka

         M. BECKETT

      (1)  Ú. v. ES L 24, 26.1.2002, s. 38.


title: Rozhodnutie Komisie z 23. decembra 1992 o zriadení Poradného výboru pre koordináciu v oblasti vnútorného trhu

text:
Dôležité právne oznámenie

|

31993D0072

Úradný vestník L 026 , 03/02/1993 S. 0018 - 0019 Fínske špeciálne vydanie: Kapitola 1 Zväzok 3 S. 0006  Švédske špeciálne vydanie: Kapitola 1 Zväzok 3 S. 0006

		Rozhodnutie Komisiez 23. decembra 1992o zriadení Poradného výboru pre koordináciu v oblasti vnútorného trhu(93/72/EHS)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,keďže článok 8a Zmluvy o založení Európskeho hospodárskeho spoločenstva stanovuje, že v období do 31. decembra 1992 sa postupne vytvorí vnútorný trh zahŕňajúci priestor bez vnútorných hraníc, v ktorom je zaručený voľný pohyb tovaru, osôb, služieb a kapitálu;keďže Rada už prijala niektoré opatrenia s cieľom riešiť prípadné praktické otázky, ktoré môžu vzniknúť po zrušení týchto hraničných kontrol; keďže niektoré opatrenia prijali aj samotné členské štáty;keďže dobudovanie vnútorného trhu ako priestoru bez vnútorných hraníc vyžaduje úzku a účinnú spoluprácu medzi členskými štátmi a Komisiou;keďže rezolúcia Rady zo 7. decembra 1992 o účinnom fungovaní jednotného trhu vyzýva členské štáty a Komisiu, aby zvážili potrebu posilnenia spolupráce v záujme riešenia akýchkoľvek praktických otázok, ktoré môžu vzniknúť;keďže existujúce opatrenia spoločenstva v niektorých odvetviach už stanovujú opatrenia pre oznamovanie informácií Komisii a/alebo výmenu informácií medzi členskými štátmi a Komisiou;keďže tieto povinnosti oznamovať informácie a tieto systémy výmeny informácií medzi členskými štátmi a Komisiou nepokrývajú všetky odvetvia, v ktorých je úzka a účinná spolupráca medzi členskými štátmi a Komisiou pri dobudovaní vnútorného trhu potrebná na riešenie prípadných praktických otázok, najmä v počiatočných štádiách jeho existencie;keďže je preto žiaduce, aby Komisii pomáhal výbor zložený zo zástupcov členských štátov v záležitostiach vyžadujúcich si úzku a účinnú spoluprácu pri riešení praktických otázok, ktorým je potrebné venovať bezodkladnú pozornosť,ROZHODLA TAKTO:Článok 11. Pri Komisii sa zriaďuje Poradný výbor pre koordináciu v oblasti vnútorného trhu, ďalej len "výbor".2. Výbor sa skladá z dvoch zástupcov každého členského štátu a predsedá mu zástupca Komisie.Článok 21. Komisia sa môže s výborom radiť o akejkoľvek praktickej otázke, ktorá môže vzniknúť po 1. januári 1993 v súvislosti s fungovaním vnútorného trhu, okrem otázok, ktorých riešenie je predmetom opatrení prijatých v súlade s opatreniami pre oznamovanie informácií Komisii a/alebo výmenu informácií medzi členskými štátmi a Komisiou ustanovenými v niektorom inom uplatniteľnom opatrení spoločenstva alebo stanovenými v existujúcom rámci praktickej spolupráce medzi Komisiou a členskými štátmi.2. Každý člen výboru môže požiadať Komisiu, aby výboru predložila ku konzultácii akúkoľvek záležitosť spadajúcu do právomoci výboru.Článok 3Na uľahčenie práce Komisie sa môžu vytvárať pracovné skupiny.Článok 41. Sekretariát výboru zabezpečujú služby Komisie.2. Predseda môže prizvať ktorúkoľvek osobu s osobitnými odbornými znalosťami v záležitosti, ktorá je na programe rokovania, aby sa zúčastnila práce výboru ako odborník. Odborník sa zúčastní rokovania iba v otázkach, ku ktorým bol prizvaný.3. Zasadnutí výboru a jeho pracovných skupín sa zúčastňujú zástupcovia príslušných služieb Komisie.4. Zasadnutia výboru zvoláva Komisia a konajú sa v sídle Komisie.Článok 51. Výbor rokuje o záležitostiach, ku ktorým si Komisia vyžiadala stanovisko. Nenasleduje žiadne hlasovanie.2. Komisia môže v žiadosti o stanovisko výboru stanoviť lehotu, v ktorej má byť stanovisko vydané.3. Názory, ktoré vyjadrujú zástupcovia členských štátov, sa uvádzajú v zápisnici.Článok 6Bez toho, aby boli dotknuté ustanovenia článku 214 zmluvy, nesmú členovia výboru a prípadne odborníci uvedení v článku 4 ods. 2 zverejňovať informácie, ktoré získajú pri práci vo výboru alebo v jeho pracovných skupinách, ak Komisia informuje výbor, že požadované stanovisko alebo položená otázka sú dôvernej povahy.Článok 7Toto rozhodnutie nadobúda účinnosť 1. januára 1993.V Bruseli 23. decembra 1992Za KomisiuMartin Bangemannpodpredseda--------------------------------------------------


title: Rozhodnutie Rady z 20. februára 1995 o dočasnom uplatňovaní určitých dohôd medzi Európskym spoločenstvom a určitými tretími krajinami o obchode s textilnými výrobkami

text:
11/zv. 22          SK                               Úradný vestník Európskej únie                                                   3

31995D0131

L 94/1                                   ÚRADNÝ VESTNÍK EURÓPSKYCH SPOLOČENSTIEV                                           26.4.1995

                                                  ROZHODNUTIE RADY
                                                    z 20. februára 1995
             o dočasnom uplatňovaní určitých dohôd medzi Európskym spoločenstvom a určitými tretími krajinami
                                             o obchode s textilnými výrobkami

                                                              (95/131/ES)

RADA EURÓPSKEJ ÚNIE,                                                  ROZHODLA TAKTO:

so zreteľom na Zmluvu o založení Európskeho spoločenstva,                                        Článok 1
najmä na jej článok 113 v súvislosti s prvou vetou jej článku 228     Dvojstranné dohody vo forme výmeny listov, ktorými sa menia
ods. 2,                                                               a dopĺňajú existujúce dvojstranné dohody, dojednania a protokoly
                                                                      o obchode s textilnými výrobkami s určitými tretími krajinami,
                                                                      s prihliadnutím na pristúpenie Rakúskej republiky, Fínskej
so zreteľom na návrh Komisie,
                                                                      republiky a Švédskeho kráľovstva k Európskej únii, ktoré boli
                                                                      dojednané medzi Európskymi spoločenstvom na jednej strane
keďže Komisia dojednala v mene Spoločenstva dvojstranné               a príslušnými tretími krajinami na druhej strane, uvedené
dohody vo forme výmeny listov, ktorými sa menia a dopĺňajú exis-      v prílohe k tomuto rozhodnutiu, sa dočasne uplatňujú od
tujúce dvojstranné dohody, dojednania a protokoly o obchode           1. januára do ich oficiálneho uzatvorenia, s výhradou vzájomného
s textilnými výrobkami s určitými tretími krajinami s prihliadnu-     uplatňovania partnerskými krajinami.
tím na pristúpenie Rakúskej republiky, Fínskej republiky a Švéd-
skeho kráľovstva k Európskej únii, ako je stanovené v článkoch                                   Článok 2
75, 100 a 127 aktu o podmienkach pristúpenia a o úpravách
zmlúv, na ktorých je založená Európska únia a ktoré sú pripojené      Texty parafovaných dohôd sú pripojené k tomuto rozhodnutiu.
k zmluve o pristúpení z roku 1994;
                                                                      V Bruseli 20. februára 1995
keďže tieto dvojstranné dohody by sa mali dočasne uplatňovať od                                          Za Radu
1. januára 1995 do dokončenia právnych postupov požadova-
ných na ich uzatvorenie, s výhradou vzájomného dočasného                                                  predseda
uplatňovania partnerskými krajinami,                                                                  E. ALPHANDÉRY
 ---pagebreak--- 4     SK              Úradný vestník Európskej únie                 11/zv. 22

                                 PRÍLOHA

                              ZOZNAM KRAJÍN

    ARGENTÍNA         MAĎARSKO                        POĽSKO
    BANGLADÉŠ         INDIA                           RUMUNSKO
    BIELORUSKO        INDONÉZIA                       SINGAPUR
    BRAZÍLIA          MACAO                           SLOVENSKO
    BULHARSKO         MALAJZIA                        JUŽNÁ KÓREA
    ČÍNA              MONGOLSKO                       SRÍ LANKA
    ČESKÁ REPUBLIKA   PAKISTAN                        UKRAJINA
    ESTÓNSKO          PERU                            URUGUAJ
    HONG KONG         FILIPÍNY                        VIETNAM


title: 2007/651/ES: Rozhodnutie Rady z  1. októbra 2007 , ktorým sa vymenúva jeden nemecký člen a dvaja nemeckí náhradníci Výboru regiónov

text:
               9.10.2007

               SK

               Úradný vestník Európskej únie

               L 262/29

      ROZHODNUTIE RADY

   z 1. októbra 2007,
   ktorým sa vymenúva jeden nemecký člen a dvaja nemeckí náhradníci Výboru regiónov
   (2007/651/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh nemeckej vlády,
   keďže:

               (1)

               Rada 24. januára 2006 prijala rozhodnutie 2006/116/ES (1), ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010.

               (2)

               V dôsledku skončenia funkčného obdobia pani SPECKERTOVEJ sa uvoľnilo jedno miesto člena Výboru regiónov. V dôsledku skončenia funkčného obdobia pani SPIESSOVEJ a pani WISCHEROVEJ sa uvoľnili dve miesta náhradníkov Výboru regiónov,

         ROZHODLA TAKTO:
   Článok 1
   Do Výboru regiónov sa na zvyšný čas funkčného obdobia, ktoré trvá do 25. januára 2010, vymenúvajú:

               a)

               za člena:

                           —

                           pán Reinhard LOSKE, Senator für Umwelt, Bau, Verkehr und Europa der Freien Hansestadt Bremen, ako náhrada za pani Sandru SPECKERTOVÚ

                     a

               b)

               za náhradníkov:

                           —

                           pán Hermann KUHN, Mitglied der Bremischen Bürgerschaft (Landtag), ako náhrada za pani Iris SPIESSOVÚ,

                           —

                           pani Manuela MAHNKE, Mitglied der Bremischen Bürgerschaft (Landtag), ako náhrada za pani Christine WISCHEROVÚ.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 1. októbra 2007

            Za Radu

            predseda

         M. LINO

      (1)  Ú. v. EÚ L 56, 25.2.2006, s. 75.


title: 2006/815/ES: Rozhodnutie Európskeho parlamentu z  27. apríla 2006 o absolutóriu na plnenie všeobecného rozpočtu Európskej únie za rozpočtový rok 2004, Oddiel VII – Výbor regiónov

text:
               6.12.2006

               SK

               Úradný vestník Európskej únie

               L 340/43

         ROZHODNUTIE EURÓPSKEHO PARLAMENTU
   z 27. apríla 2006
   o absolutóriu na plnenie všeobecného rozpočtu Európskej únie za rozpočtový rok 2004, Oddiel VII – Výbor regiónov
   (2006/815/ES)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2004 (1),

               —

               so zreteľom na konečnú ročnú účtovnú závierku Európskych spoločenstiev za rozpočtový rok 2004, zväzok III (N6-0027/2005 – C6-0363/2005),

               —

               so zreteľom na výročnú správu Dvora audítorov za rozpočtový rok 2004 spolu s odpoveďami kontrolovaných inštitúcií (2),

               —

               so zreteľom na vyhlásenie o vierohodnosti vedenia účtov a o zákonnosti a riadnosti príslušných operácií, ktoré poskytuje Dvor audítorov podľa článku 248 Zmluvy o ES (3),

               —

               so zreteľom na odporúčanie Rady zo 14. marca 2006 (5971/2006 – C6-0092/2006),

               —

               so zreteľom na článok 272 ods. 10, a články 275 a 276 Zmluvy o ES,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho články 50, 86, 145, 146 a 147,

               —

               so zreteľom na nariadenie z 21. decembra 1977 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na článok 71 a prílohu V rokovacieho poriadku,

               —

               so zreteľom na správu Výboru pre kontrolu rozpočtu (A6-0115/2006),

               1.

               udeľuje generálnemu tajomníkovi Výboru regiónov absolutórium na plnenie rozpočtu za rozpočtový rok 2004;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru, Dvoru audítorov, Európskemu hospodárskemu a sociálnemu výboru, Výboru regiónov, Európskemu ombudsmanovi a Európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

         Josep BORRELL FONTELLES

            predseda

         Julian PRIESTLEY

            generálny tajomník

      (1)  Ú. v. EÚ L 53, 23.2.2004.

      (2)  Ú. v. EÚ C 301, 30.11.2005, s. 1.

      (3)  Ú. v. EÚ C 301, 30.11.2005, s. 9.

      (4)  Ú. v. ES L 248, 16.9.2002, s. 1.

      (5)  Ú. v. ES L 356, 31.12.1977, s. 1.
    ---documentbreak---

               6.12.2006

               SK

               Úradný vestník Európskej únie

               L 340/44

         UZNESENIE EURÓPSKEHO PARLAMENTU
   s poznámkami, ktoré sú súčasťou rozhodnutia o absolutóriu na plnenie všeobecného rozpočtu Európskej únie za rozpočtový rok 2004, Oddiel VII – Výbor regiónov
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2004 (1),

               —

               so zreteľom na konečnú ročnú účtovnú závierku Európskych spoločenstiev za rozpočtový rok 2004, zväzok III (N6-0027/2005 – C6-0363/2005),

               —

               so zreteľom na výročnú správu Dvora audítorov za rozpočtový rok 2004 spolu s odpoveďami kontrolovaných inštitúcií (2),

               —

               so zreteľom na vyhlásenie o vierohodnosti vedenia účtov a o zákonnosti a riadnosti príslušných operácií, ktoré poskytuje Dvor audítorov podľa článku 248 Zmluvy o ES (3),

               —

               so zreteľom na odporúčanie Rady zo 14. marca 2006 (5971/2006-C6-0092/2006),

               —

               so zreteľom na článok 272 ods. 10 a články 275 a 276 Zmluvy o ES,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4) a najmä na jeho články 50, 86, 145, 146 a 147,

               —

               so zreteľom na nariadenie z 21. decembra 1977 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na článok 71 a prílohu V rokovacieho poriadku,

               —

               so zreteľom na správu Výboru pre kontrolu rozpočtu (A6-0115/2006),

               1.

               berie na vedomie, že v roku 2004 Výbor regiónov spravoval rozpočet vo výške 59 413 031 EUR a miera plnenia rozpočtu bola 83,57 %;

               2.

               berie na vedomie pripomienku Dvora audítorov uvedenú v bode 9.24 výročnej správy Dvora audítorov, že normy vnútorného auditu boli schválené až v novembri 2004 a predovšetkým konštatuje, že v roku 2004 sa neuskutočnil dostatočný počet ex-post kontrol a previerok;

               3.

               zdôrazňuje, že Výboru regiónov je inštitúciou, ktorá je najviac zo všetkých inštitúcií kritizovaná vo výročnej správe Dvora audítorov (body 9.4, 9.5, 9.6, 9.7, 9.9, 9.11a, 9.11b a 9.13 tejto správy);

               4.

               kritizuje skutočnosť, že dočasný pracovník, zamestnaný na základe krátkodobých obnoviteľných pracovných zmlúv, vykonával funkciu vnútorného audítora; víta riešenie, ktoré sa teraz našlo;

               5.

               berie na vedomie, že podľa informácií z vypočutia iných inštitúcií, ktoré usporiadal Výbor pre kontrolu rozpočtu 25. januára 2006, sa určitými vecami v súčasnosti zaoberá OLAF;

               6.

               berie na vedomie, že odborové organizácie Výboru regiónov vzniesli námietky proti nedávnej reštrukturalizácii, ktorá sa uskutočnila aj napriek určitým sporným aspektom, ktoré boli uvedené v predchádzajúcich uzneseniach o absolutóriu;

               7.

               považuje za poľutovaniahodné, že Dvor audítorov nemohol zohľadniť ročnú správu o činnosti Výboru regiónov, keďže táto správa nebola pripravená pred ukončením auditu;

               8.

               očakáva výsledky auditu Dvora audítorov v súvislosti s nadobudnutím a renováciou všetkých budov, ktoré využívajú spoločne Výbor regiónov a Európsky hospodársky a sociálny výbor vrátane budov Belliard I a II; domnieva sa, že by sa mal vykonať audit aj v súvislosti s renováciou budovy Montoyer; upozorňuje, že Európsky parlament v tom čase odporučil kúpu budovy; upozorňuje, že prenájmom budov by sa značne znížilo riziko, ktoré hrozí malým inštitúciám, a že takéto riešenie by sa malo brať do úvahy ako seriózna alternatíva pre budúce stavebné projekty; schvaľuje skutočnosť, že vedúci oddelenia pre infraštruktúru zmenil v dôsledku politiky týkajúcej sa citlivých funkcií pozíciu a že v súčasnosti prebieha nové výberové konanie na obsadenie tohto miesta;

               9.

               vyzýva Dvor audítorov, aby vzhľadom na problémy Výboru regiónov v oblasti finančného hospodárenia vypracoval podrobnú analýzu riadiacich postupov Výboru regiónov, pokiaľ ide o mimorozpočtové účty, v porovnaní s praxou v iných inštitúciách;

               10.

               berie na vedomie, že povoľujúci úradník menovaný delegovaním síce neuviedol vo svojom vyhlásení o vierohodnosti žiadne formálne námietky, v prílohe však zaznamenal niekoľko pripomienok:

                           —

                           vzhľadom na ťažkosti, ktoré vznikli pri prijímaní zamestnancov s potrebnými kvalifikáciami a vzhľadom na to, že v roku 2003 nebol vykonaný žiaden audit, povoľujúci úradník menovaný delegovaním (Generálny tajomník Výboru regiónov) nemal možnosť využiť pomoc Oddelenia pre vnútorný audit v roku 2004;

                           —

                           postup nadobudnutia nových budov Výboru regiónov a Európskeho hospodárskeho a sociálneho výboru bol v čase, keď nastúpil nový generálny tajomník, teda koncom roka 2003, prakticky ukončený; z tohto dôvodu boli rozhodnutia týkajúce sa zmluvných záležitostí a vybavenia už prijaté;

                           —

                           vzhľadom na nedostatky novej aplikácie na výpočet platov, ktorú spravuje Komisia, neboli povoľujúci úradníci, na ktorých boli prenesené právomoci a kontrolóri vykonávajúci ex-ante kontroly, schopní zaručiť presnosť všetkých výpočtov platov zamestnancov;

                           —

                           rozsiahla kontrola žiadostí o prevody v súvislosti s opravnými koeficientmi, ktoré boli vyžiadané pred nadobudnutím účinnosti nového služobného poriadku;

               11.

               berie na vedomie, že problémy s nedostatkami novej aplikácie na výpočet platov zaznamenali všetky inštitúcie a nebol to len špecifický prípad Výboru regiónov; očakáva, že po tomto „prechodnom roku“, v ktorom bola zavedená, bude nová aplikácia na výpočet odmien fungovať bez problémov;

               12.

               domnieva sa, že Výbor regiónov sa mal v roku 2004 zamerať na zriadenie plne funkčného oddelenia vnútorného auditu so zreteľom na výzvy vyplývajúce z rozšírenia; za osobitné výzvy považuje: výrazné zvýšenie rozpočtu v roku 2004 (o 50 %), nárast počtu zamestnancov (o 63 %), príchod nových členov (o 43 %), finančný a regulačný dosah nového služobného poriadku a pokračujúce vykonávanie nových rozpočtových pravidiel spolu so sťahovaním väčšiny služieb Výboru regiónov do nových budov (Belliard 99-101 a Belliard 68), ktoré sa uskutočnilo v júni 2004;

               13.

               berie na vedomie, že v roku 2004 Výbor regiónov upravil svoje pravidlá týkajúce sa náhrady cestovných nákladov a výplaty cestovných príspevkov svojich členov; výbor navyše zreformoval svoj Výbor pre finančné a administratívne záležitosti a znížil počet jeho členov z 15 na 8, ktorý je politickým orgánom v rámci Výboru regiónov, do ktorého právomoci patrí prijímanie závažných finančných a administratívnych rozhodnutí ako rozpočet, absolutórium a vnútorné pravidlá;

               14.

               pripomína, že v súvislosti so zisteniami OLAF-u prokurátor pri odvolacom súde v Bruseli dospel v marci 2005 k záveru, že pre nedostatočné dôkazy nie je možné začať konanie a rozhodol sa prípad uzavrieť; s ohľadom na skutočnosť, že Výbor regiónov nevykonal v roku 2004 potrebné kroky v nadväznosti na správu OLAF-u o podvodoch a nezrovnalostiach v činnosti Výboru regiónov však požaduje, aby Výbor regiónov zrušil systém zálohových účtov na náhradu cestovných nákladov členov a aby zaviedol rovnaký systém ako Európsky hospodársky a sociálny výbor.

      (1)  Ú. v. EÚ L 53, 23.2.2004.

      (2)  Ú. v. EÚ C 301, 30.11.2005 s. 1.

      (3)  Ú. v. EÚ C 301, 30.11.2005 s. 9.

      (4)  Ú. v. ES L 248, 16.9.2002, s. 1.

      (5)  Ú. v. ES L 356, 31.12.1977, s. 1.


title: 2010/330/CFSP: Rozhodnutie Rady 2010/330/SZBP zo 14. júna 2010 o integrovanej misii Európskej únie pre oblasť právneho štátu v Iraku, EUJUST LEX-IRAQ

text:
               15.6.2010

               SK

               Úradný vestník Európskej únie

               L 149/12

         ROZHODNUTIE RADY 2010/330/SZBP
   zo 14. júna 2010
   o integrovanej misii Európskej únie pre oblasť právneho štátu v Iraku, EUJUST LEX-IRAQ
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28 a článok 43 ods. 2,
   keďže:

               (1)

               Rada 7. marca 2005 prijala jednotnú akciu 2005/190/SZBP o integrovanej misii Európskej únie pre oblasť právneho štátu v Iraku, EUJUST LEX (1). Účinnosť tejto jednotnej akcie, ktorá sa postupne menila, dopĺňala a predlžovala, skončila 30. júna 2009.

               (2)

               Politický a bezpečnostný výbor (PBV) 24. marca 2009 odsúhlasil predĺženie misie EUJUST LEX o ďalších 12 mesiacov, teda do 30. júna 2010. Počas tohto obdobia mala misia EUJUST LEX okrem pokračovania v hlavných aktivitách vykonávať pilotnú fázu vrátane činností v Iraku.

               (3)

               PBV 21. mája 2010 odsúhlasil predĺženie misie EUJUST LEX-IRAQ o ďalších 24 mesiacov, teda do 30. júna 2012. Počas tohto obdobia by misia EUJUST LEX-IRAQ mala postupne presunúť svoje činnosti a príslušné štruktúry do Iraku, pričom by sa mala zamerať na špecializovanú odbornú prípravu a zároveň udržiavať činnosti mimo krajiny.

               (4)

               Mandát misie sa vykonáva v kontexte bezpečnosti, ktorá by sa mohla zhoršiť, čo by mohlo poškodiť ciele spoločnej zahraničnej a bezpečnostnej politiky, ako sa vymedzujú v článku 21 zmluvy o Európskej únii.

               (5)

               Štruktúra velenia a kontroly misie by sa nemala dotýkať zmluvného záväzku vedúceho misie voči Komisii v oblasti plnenia rozpočtu misie,

         PRIJALA TOTO ROZHODNUTIE:
   Článok 1
   Misia
   1.   Integrovaná misia Európskej únie pre oblasť právneho štátu v Iraku zriadená jednotnou akciou 2005/190/SZBP („EUJUST LEX-IRAQ“ alebo „misia“) pokračuje od 1. júla 2010.
   2.   Misia EUJUST LEX-IRAQ pôsobí v súlade s cieľmi a ostatnými ustanoveniami obsiahnutými v úlohách vymedzených v článku 2.
   Článok 2
   Vyhlásenie misie
   1.   Misia EUJUST LEX-IRAQ naďalej rieši potreby irackého systému trestného súdnictva tým, že poskytuje vysokým a stredným úradníkom odborné vzdelávanie a prípravu v oblasti vyššieho manažmentu a vyšetrovania trestných činov. Toto odborné vzdelávanie má za cieľ zvýšiť spôsobilosť, koordináciu a spoluprácu rôznych súčastí systému irackého trestného súdnictva.
   2.   Misia EUJUST LEX-IRAQ podporuje užšiu spoluprácu medzi rôznymi aktérmi v systéme irackého trestného súdnictva, posilní riadiacu schopnosť vyšších úradníkov a úradníkov s vysokým potenciálom najmä z radov polície, súdnictva a väzenských a nápravných zariadení a zlepší zručnosti a postupy vyšetrovania trestných činov pri úplnom dodržiavaní zásad právneho štátu a ľudských práv.
   3.   Misia EUJUST LEX-IRAQ naďalej poskytuje tam, kde to bezpečnostná situácia a zdroje umožňujú, strategické mentorské a poradenské činnosti na základe overených potrieb Iraku, pričom zohľadní inú medzinárodnú účasť a pridanú hodnotu Únie v tejto oblasti.
   4.   Odborné vzdelávanie a príprava sa konajú v Iraku a v regióne ako ja v Únii. EUJUST LEX-IRAQ má úrady v Bruseli a Bagdade, vrátane pracoviska v Basre, v súvislosti s prípravou možného otvorenia úradu pod podmienkou príslušného rozhodnutia. EUJUST LEX-IRAQ bude mať tiež úrad v Erbile (región Kurdistan). Na základe vývoja situácie v Iraku a vykonávania tohto nového mandátu sa vedúci misie a väčšina personálu presťahujú z Bruselu do Iraku a budú pôsobiť v Bagdade hneď, ako to situácia umožní.
   5.   Pri zohľadnení ďalšieho vývoja bezpečnostných podmienok v Iraku a výsledkov činností misie v Iraku Rada preskúma výsledky nového mandátu a rozhodne o budúcnosti misie po 30. júni 2012.
   6.   Počas misie sa rozvinie efektívne strategické a technické partnerstvo s irackými partnermi, najmä vo vzťahu k návrhu osnov počas plánovacej etapy. V rámci činností misie EUJUST LEX-IRAQ by sa malo udržiavať vyvážené zastúpenie irackého obyvateľstva, založené na ľudských právach a prístupe rodovej rovnosti. Účastníci naďalej majú byť schopní zúčastňovať sa na príslušných činnostiach v krajine bez ohľadu na to, kde sa konajú. Pre výber, kontrolu, hodnotenie, rozvíjanie a súčinnosť osôb, ktoré sa zúčastňujú na odbornom vzdelávaní a príprave je tiež potrebná koordinácia s cieľom ďalšieho zvládnutia daných úloh irackou stranou. Počas plánovacej a vykonávacej etapy je potrebná aj úzka súčinnosť medzi misiou EUJUST LEX-IRAQ a členskými štátmi, ktoré poskytujú odborné vzdelávanie a prípravu. Zahŕňa to účasť diplomatických misií príslušných členských štátov v Iraku a kontakt s tými členskými štátmi, ktoré majú aktuálnu skúsenosť s poskytovaním odborného vzdelávania a prípravy, ktoré sú dôležité pre túto misiu.
   7.   Misia EUJUST LEX-IRAQ je nezávislá a jasne vymedzená, ale bude aj doplnková a prinesie pridanú hodnotu úsiliu irackej vlády a medzinárodného spoločenstva, najmä úsiliu zo strany Organizácie spojených národov (OSN) a Spojených štátov amerických. Rozvinie tiež spolupôsobenie s príslušnými činnosťami Únie a členských štátov. V tomto kontexte má byť misia EUJUST LEX-IRAQ v kontakte s príslušnými irackými orgánmi a prehlbovať spoluprácu a vyhýbať sa zdvojeniu činností s medzinárodnými aktérmi pôsobiacimi v krajine ako aj s členskými štátmi, ktoré v súčasnosti vykonávajú projekty odborného vzdelávania v Iraku.
   Článok 3
   Štruktúra
   Misia EUJUST LEX-IRAQ má úrady v Bruseli a Iraku a v zásade má takúto štruktúru:

               a)

               vedúci misie;

               b)

               koordinačný úrad v Bruseli;

               c)

               úrad v Bagdade s vysunutým pracoviskom v Basre;

               d)

               úrad v Erbile (región Kurdistan);

               e)

               vzdelávacie a výcvikové zariadenia, školitelia a experti, ktorých poskytnú členské štáty a koordinuje misia EUJUST LEX-IRAQ.

         Tieto prvky sa rozvinú v koncepcii operácií (CONOPS) a operačnom pláne (OPLAN).
   Článok 4
   Veliteľ civilnej operácie
   1.   Veliteľom civilnej operácie EUJUST LEX-IRAQ je riaditeľ útvaru pre plánovanie a vedenie civilných operácií.
   2.   Veliteľ civilnej operácie velí misii EUJUST LEX-IRAQ a riadi ju na strategickej úrovni, pričom podlieha politickej kontrole a strategickému usmerňovaniu zo strany Politického a bezpečnostného výboru (PBV) a celkovej právomoci vysokého predstaviteľa Únie pre zahraničné veci a bezpečnostnú politiku (VP).
   3.   Veliteľ civilnej operácie zabezpečuje riadne a efektívne vykonávanie rozhodnutí Rady a rozhodnutí PBV, a to aj vydávaním prípadných potrebných pokynov na strategickej úrovni vedúcemu misie.
   4.   Všetok vyslaný personál zostáva v plnom rozsahu pod velením vnútroštátnych orgánov vysielajúceho štátu alebo inštitúcie Únie. Vnútroštátne orgány odovzdajú operačnú kontrolu (OPCON) nad svojim personálom, tímami a jednotkami veliteľovi civilnej operácie.
   5.   Veliteľ civilnej operácie má celkovú zodpovednosť za zabezpečenie toho, aby sa zo strany Únie riadne plnila povinnosť starostlivosti.
   Článok 5
   Vedúci misie
   1.   Vedúci misie preberá zodpovednosť a vykonáva velenie a riadenie misie na mieste operácie.
   2.   Vedúci misie velí a riadi personál, tímy a jednotky vysielajúcich štátov, ako ich pridelil veliteľ civilnej operácie, pričom má aj administratívnu a logistickú zodpovednosť za prostriedky, zdroje a informácie, ktoré sa misii poskytli.
   3.   Vedúci misie vydáva pokyny všetkým členom personálu misie vrátane koordinačného úradu v Bruseli, úradu v Erbile a Bagdade a vysunutého pracoviska v Basre s cieľom účinne realizovať misiu EUJUST LEX-IRAQ a na základe pokynov na strategickej úrovni veliteľa civilnej operácie preberá jej koordináciu a každodenné riadenie.
   4.   Vedúci misie zodpovedá za plnenie rozpočtu misie. Vedúci misie na tento účel podpíše zmluvu s Komisiou.
   5.   Vedúci misie zodpovedá za disciplinárnu kontrolu personálu. Disciplinárne konania voči vyslanému personálu vykonáva dotknutý vnútroštátny orgán alebo inštitúcia Únie.
   6.   Vedúci misie zastupuje misiu EUJUST LEX-IRAQ a zabezpečuje jej náležité zviditeľňovanie.
   Článok 6
   Personál
   1.   Počet členov personálu misie EUJUST LEX-IRAQ a ich odborná spôsobilosť je v súlade s úlohami misie vymedzenými v článku 2 a so štruktúrou stanovenou v článku 3.
   2.   Personál misie EUJUST LEX-IRAQ sa skladá hlavne z personálu, ktorý dočasne vyslali členské štáty alebo inštitúcie Únie.
   3.   Každý členský štát alebo inštitúcia Únie znáša náklady na každého člena personálu, ktorého dočasne vyšle, vrátane cestovných nákladov na miesto nasadenia a späť, platov, zdravotného poistenia a iných príspevkov, okrem uplatniteľných diét ako aj príspevkov za náročnú a rizikovú prácu.
   4.   Misia EUJUST LEX-IRAQ môže podľa potreby prijímať medzinárodný a miestny personál na základe zmluvy, ak potrebné funkcie nezabezpečujú členovia personálu vyslaní členskými štátmi.
   5.   Všetci členovia personálu si plnia svoje povinnosti a konajú v záujme misie. Všetci členovia personálu misie dodržiavajú bezpečnostné zásady a minimálne normy ustanovené rozhodnutím Rady č. 2001/264/ES z 19. marca 2001 prijímajúcim bezpečnostné nariadenia Rady (2).
   Článok 7
   Postavenie personálu
   1.   V prípade potreby sa postavenie personálu misie EUJUST LEX-IRAQ, ak je to vhodné, vrátane výsad, imunít a iných záruk potrebných na plnenie a hladké fungovanie misie EUJUST LEX-IRAQ, dohodne v súlade s postupom stanoveným v článku 37 Zmluvy o Európskej únii.
   2.   Za riešenie akýchkoľvek nárokov súvisiacich s vyslaním, ktoré uplatní člen personálu, alebo ktoré sa ho týkajú, zodpovedá štát alebo inštitúcia Únie, ktorá dočasne vyslala člena personálu. Príslušný štát alebo inštitúcia Únie zodpovedá za začatie akéhokoľvek konania vo veci voči vyslanej osobe.
   Článok 8
   Štruktúra velenia
   1.   Misia EUJUST LEX-IRAQ má ako operácia krízového riadenia jednotné velenie.
   2.   PBV vykonáva politickú kontrolu a strategické usmerňovanie misie EUJUST LEX-IRAQ v rámci zodpovednosti Rady a VP.
   3.   Veliteľ civilnej operácie, podliehajúc politickej kontrole a strategickému usmerňovaniu zo strany PBV a celkovej právomoci VP, je veliteľom misie EUJUST LEX-IRAQ na strategickej úrovni a ako taký vydáva pokyny vedúcemu misie, radí mu a poskytuje mu technickú podporu.
   4.   Veliteľ civilnej operácie podáva prostredníctvom VP správy Rade.
   5.   Vedúci misie velí misii EUJUST LEX-IRAQ a riadi ju na mieste operácie a je priamo zodpovedný veliteľovi civilnej operácie.
   Článok 9
   Politická kontrola a strategické usmerňovanie
   1.   PBV vykonáva v rámci zodpovednosti Rady a VP politickú kontrolu a strategické usmerňovanie misie. Rada týmto oprávňuje PBV, aby na tento účel prijal príslušné rozhodnutia v súlade s článkom 38 tretím odsekom Zmluvy o Európskej únii.
   2.   Toto oprávnenie zahŕňa právomoc meniť a dopĺňať CONOPS a OPLAN. Zahŕňa tiež právomoci potrebné na prijímanie rozhodnutí o vymenovaní vedúceho misie. Rada si ponecháva právomoc rozhodovať o cieľoch a ukončení misie.
   3.   PBV pravidelne podáva Rade správy.
   4.   Veliteľ civilnej operácie a vedúci misie pravidelne a podľa potreby posielajú PBV správy o oblastiach, za ktoré sú zodpovední.
   Článok 10
   Bezpečnosť
   1.   Veliteľ civilnej operácie riadi plánovanie bezpečnostných opatrení vedúceho misie a v koordinácii s bezpečnostným úradom Rady a v súlade s článkami 4 a 8 zabezpečuje ich riadne a účinné plnenie v rámci misie EUJUST LEX-IRAQ.
   2.   Vedúci misie je zodpovedný za bezpečnosť misie a dodržiavanie minimálnych bezpečnostných požiadaviek platných pre misiu v súlade s politikou Európskej únie v oblasti bezpečnosti personálu Únie nasadeného mimo Únie v operačnej kapacite podľa hlavy V Zmluvy o Európskej únii a s jej podpornými dokumentami.
   3.   V prípade častí misie, ktoré sa vykonávajú v členských štátoch, hostiteľský členský štát vykoná všetky potrebné a primerané opatrenia na zabezpečenie bezpečnosti účastníkov a školiteľov na svojom území.
   4.   Bezpečnostný úrad Generálneho sekretariátu Rady v spolupráci s orgánmi hostiteľského členského štátu zorganizuje potrebné a vhodné opatrenia pre koordinačný úrad v Bruseli.
   5.   Ak by sa odborná príprava odohrávala v treťom štáte, Únia za účasti dotknutých členských štátov požiada orgány tretej krajiny, aby vykonali príslušné opatrenia týkajúce sa bezpečnosti účastníkov a školiteľov alebo expertov na jej území.
   6.   Misia EUJUST LEX-IRAQ má bezpečnostného úradníka misie, ktorý podáva správy vedúcemu misie.
   7.   O otázkach bezpečnosti, ktoré sa týkajú nasadenia misie, sa vedúci misie radí s PBV podľa inštrukcií VP.
   8.   Personál misie EUJUST LEX-IRAQ, školitelia a experti absolvujú povinný bezpečnostný výcvik, ktorý organizuje bezpečnostný úrad GSR, a podľa potreby lekársku prehliadku pred každým nasadením či cestou do Iraku.
   9.   Členské štáty sa snažia poskytnúť misii EUJUST LEX-IRAQ, najmä úradom v Iraku, personálu, školiteľom a expertom cestujúcim do Iraku a v rámci neho bezpečné ubytovanie, nepriestrelnú ochranu tela, priamu ochranu a iné bezpečnostné opatrenia, a to podľa potreby, v rámci Iraku. Na tento účel môže vedúci misie podľa potreby uzavrieť príslušné dojednania s členskými štátmi alebo miestnymi orgánmi.
   Článok 11
   Finančné ustanovenia
   1.   Finančná referenčná suma určená na pokrytie výdavkov na misiu v období od 1. júla 2010 do 30. júna 2011 je 17 500 000 EUR.
   2.   O výške finančnej referenčnej sumy na nasledujúce roky rozhodne Rada.
   3.   Všetky výdavky sa spravujú v súlade s postupmi a pravidlami, ktoré sa vzťahujú na všeobecný rozpočet Európskej únie.
   4.   Vzhľadom na osobitnú bezpečnostnú situáciu v Iraku sa služby v Bagdade a Basre poskytujú prostredníctvom zmlúv, ktoré uzavrelo Spojené kráľovstvo prípadne iný členský štát, alebo prostredníctvom dojednaní medzi irackými orgánmi a spoločnosťami, ktoré tieto služby poskytujú a faktúrujú. Tieto výdavky sa pokrývajú z rozpočtu misie EUJUST LEX-IRAQ. Spojené kráľovstvo alebo iný dotknutý štát predkladajú po porade s vedúcim misie Rade správy obsahujúce primerané informácie o týchto výdavkoch.
   5.   Vedúci misie podáva Komisii, ktorá nad ním vykonáva dohľad, úplné správy o činnostiach, ktoré vykonal v rámci svojej zmluvy.
   6.   Finančné ustanovenia rešpektujú prevádzkové požiadavky misie EUJUST LEX-IRAQ vrátane kompatibility vybavenia.
   7.   Výdavky sa považujú za oprávnené odo dňa nadobudnutia účinnosti tohto rozhodnutia Rady.
   8.   Zariadenia a zásoby pre koordinačný úrad v Bruseli sa nakupujú a prenajímajú v mene Únie.
   Článok 12
   Účasť tretích štátov
   1.   Bez toho, aby bola dotknutá autonómia rozhodovania Únie a jej jednotný inštitucionálny rámec, je možné vyzvať kandidátske a ostatné tretie štáty, aby prispeli k misii EUJUST LEX-IRAQ s tým, že budú znášať náklady na vyslanie policajných expertov a/alebo civilného personálu, ktorý vyšlú, vrátane platov, príspevkov, zdravotného poistenia, poistenia vysokého rizika a cestovných nákladov do Iraku a z neho, a aby primerane prispeli na prevádzkové náklady misie EUJUST LEX-IRAQ.
   2.   Rada týmto poveruje PBV, aby prijímal príslušné rozhodnutia o prijatí navrhovaných príspevkov.
   3.   Tretie štáty, ktoré prispievajú k misii EUJUST LEX-IRAQ, majú rovnaké práva a povinnosti, pokiaľ ide o každodenné riadenie misie, ako členské štáty, ktoré sa zúčastňujú na misii.
   4.   PBV prijme príslušné opatrenia vzhľadom na dojednania o účasti, a ak sa to bude vyžadovať, predloží Rade návrh vrátane dojednaní o možnom finančnom príspevku alebo materiálnych príspevkoch tretích štátov.
   5.   Podrobné dojednania týkajúce sa účasti tretích štátov podliehajú dohodám podľa článku 37 Zmluvy o Európskej únii a prípadným dodatočným technický dojednaniam. Ak Únia a tretí štát uzavrú dohodu ustanovujúcu rámec účasti tohto tretieho štátu v operáciách EÚ na riešenie krízových situácií, ustanovenia takejto dohody sa uplatňujú v kontexte tejto misie.
   Článok 13
   Koordinácia
   1.   Bez toho, aby bola dotknutá štruktúra velenia, vedúci misie svoju činnosť úzko koordinuje s delegáciou EÚ pre Irak, aby sa tak zabezpečil súlad činností Únie na podporu Iraku.
   2.   Vedúci misie svoju činnosť úzko koordinuje s vedúcimi diplomatických misií príslušných členských štátov.
   3.   Vedúci misie spolupracuje s ostatnými medzinárodnými aktérmi, ktorí sú v krajine prítomní, najmä s OSN.
   Článok 14
   Poskytovanie utajovaných informácií
   VP je splnomocnený poskytnúť podľa potreby a v súlade s operačnými potrebami misie hostiteľskému štátu a OSN utajované skutočnosti a dokumenty EÚ, ktoré boli vypracované na účely misie v súlade s bezpečnostnými nariadeniami Rady, do stupňa utajenia „RESTREINT UE“. Na tento účel sa vypracujú miestne opatrenia.
   VP je splnomocnený poskytnúť tretím štátom pridruženým k tomuto rozhodnutiu neutajované dokumenty Únie, ktoré sa týkajú rokovaní Rady o misii, na ktoré sa vzťahuje povinnosť služobného tajomstva podľa článku 6 ods. 1 rokovacieho poriadku Rady (3).
   Článok 15
   Neustále monitorovanie
   Pre misiu EUJUST LEX-IRAQ sa aktivuje spôsobilosť neustáleho monitorovania.
   Článok 16
   Nadobudnutie účinnosti
   Toto rozhodnutie nadobúda účinnosť dňom jeho prijatia.
   Uplatňuje sa od 1. júla 2010 do 30. júna 2012.

      V Luxemburgu 14. júna 2010

            Za Radu

            predsedníčka

         C. ASHTON

      (1)  Ú. v. EÚ L 62, 9.3.2005, s. 37.

      (2)  Ú. v. ES L 101, 11.4.2001, s. 1.

      (3)  Rozhodnutie Rady 2009/937/EÚ z 1. decembra 2009, ktorým sa prijíma rokovací poriadok Rady (Ú. v. EÚ L 325, 11.12.2009, s. 35).


title: 2009/173/ES: Rozhodnutie Rady z  5 júna 2007 o podpísaní a predbežnom vykonávaní protokolu k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Azerbajdžanskou republikou na druhej strane s cieľom zohľadniť pristúpenie Bulharskej republiky a Rumunska k Európskej únii

text:
               6.3.2009

               SK

               Úradný vestník Európskej únie

               L 62/7

         ROZHODNUTIE RADY
   z 5 júna 2007
   o podpísaní a predbežnom vykonávaní protokolu k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Azerbajdžanskou republikou na druhej strane s cieľom zohľadniť pristúpenie Bulharskej republiky a Rumunska k Európskej únii
   (2009/173/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 44 ods. 2, tretiu vetu článku 47 ods. 2, článok 55, článok 57 ods. 2, článok 71, článok 80 ods. 2, články 93, 94, 133 a 181a v spojení s druhou vetou prvého pododseku článku 300 ods. 2,
   so zreteľom na Zmluvu o pristúpení Bulharskej republiky a Rumunska, a najmä na jej článok 4 ods. 3,
   so zreteľom na Akt o pristúpení Bulharskej republiky a Rumunska, a najmä na jeho článok 6 ods. 2,
   so zreteľom na návrh Komisie,
   keďže:

               (1)

               Rada 23. októbra 2006 splnomocnila Komisiu, aby v mene Spoločenstva a jeho členských štátov rokovala s Azerbajdžanskou republikou o protokole k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Azerbajdžanskou republikou na druhej strane s cieľom zohľadniť pristúpenie Bulharskej republiky a Rumunska k Európskej únii.

               (2)

               S výhradou prípadného neskoršieho uzavretia by mal byť protokol podpísaný v mene Európskych spoločenstiev a ich členských štátov.

               (3)

               Protokol by sa mal predbežne vykonávať od 1. januára 2007 až do ukončenia príslušných postupov na jeho formálne uzavretie,

         ROZHODLA TAKTO:
   Článok 1
   Týmto sa predseda Rady poveruje určiť osobu(-y) splnomocnenú(-é) podpísať v mene Európskeho spoločenstva a jeho členských štátov protokol k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Azerbajdžanskou republikou na druhej strane s cieľom zohľadniť pristúpenie Bulharskej republiky a Rumunska k Európskej únii s výhradou prípadného neskoršieho uzavretia.
   Text protokolu je pripojený k tomuto rozhodnutiu (1).
   Článok 2
   Do nadobudnutia jeho platnosti sa protokol predbežne vykonáva od 1. januára 2007.

      V Luxemburgu 5. júna 2007

            Za Radu

            predseda

         P. STEINBRÜCK

      (1)  Pozri stranu 9 tohto úradného vestníka.
    ---documentbreak---

               6.3.2009

               SK

               Úradný vestník Európskej únie

               L 62/9

         PROTOKOL
   k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Azerbajdžanskou republikou na druhej strane s cieľom zohľadniť pristúpenie Bulharskej republiky a Rumunska k Európskej únii
   BELGICKÉ KRÁĽOVSTVO,
   BULHARSKÁ REPUBLIKA,
   ČESKÁ REPUBLIKA,
   DÁNSKE KRÁĽOVSTVO,
   SPOLKOVÁ REPUBLIKA NEMECKO,
   ESTÓNSKA REPUBLIKA,
   HELÉNSKA REPUBLIKA,
   ŠPANIELSKE KRÁĽOVSTVO,
   FRANCÚZSKA REPUBLIKA,
   ÍRSKO,
   TALIANSKA REPUBLIKA,
   CYPERSKÁ REPUBLIKA,
   LOTYŠSKÁ REPUBLIKA,
   LITOVSKÁ REPUBLIKA,
   LUXEMBURSKÉ VEĽKOVOJVODSTVO,
   MAĎARSKÁ REPUBLIKA,
   MALTSKÁ REPUBLIKA,
   HOLANDSKÉ KRÁĽOVSTVO,
   RAKÚSKA REPUBLIKA,
   POĽSKÁ REPUBLIKA,
   PORTUGALSKÁ REPUBLIKA,
   RUMUNSKO,
   SLOVINSKÁ REPUBLIKA,
   SLOVENSKÁ REPUBLIKA,
   FÍNSKA REPUBLIKA,
   ŠVÉDSKE KRÁĽOVSTVO,
   SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA,
   ďalej len „členské štáty“ zastúpené Radou Európskej únie a
   EURÓPSKE SPOLOČENSTVO A EURÓPSKE SPOLOČENSTVO PRE ATÓMOVÚ ENERGIU,
   ďalej len „spoločenstvá“ zastúpené Radou Európskej únie a Európskou komisiou
   na jednej strane a
   AZERBAJDŽANSKÁ REPUBLIKA
   na druhej strane,
   na účely tohto protokolu ďalej len „strany“,
   SO ZRETEĽOM NA ustanovenia Zmluvy medzi Belgickým kráľovstvom, Českou republikou, Dánskym kráľovstvom, Spolkovou republikou Nemecko, Estónskou republikou, Helénskou republikou, Španielskym kráľovstvom, Francúzskou republikou, Írskom, Talianskou republikou, Cyperskou republikou, Lotyšskou republikou, Litovskou republikou, Luxemburským veľkovojvodstvom, Maďarskou republikou, Maltskou republikou, Holandským kráľovstvom, Rakúskou republikou, Poľskou republikou, Portugalskou republikou, Slovinskou republikou, Slovenskou republikou, Fínskou republikou, Švédskym kráľovstvom, Spojeným kráľovstvom Veľkej Británie a Severného Írska (členské štáty Európskej únie) a Bulharskou republikou a Rumunskom o pristúpení Bulharskej republiky a Rumunska k Európskej únii, ktorá bola podpísaná 25. apríla 2005 v Luxemburgu a vykonáva sa od 1. januára 2007,
   VZHĽADOM NA novú situáciu vo vzťahoch medzi Azerbajdžanskou republikou a Európskou úniou, ktorá vyplýva z pristúpenia dvoch nových členských štátov k EÚ a poskytuje nové príležitosti a výzvy na spoluprácu medzi Azerbajdžanskou republikou a Európskou úniou,
   BERÚC DO ÚVAHY želanie strán zabezpečiť dosiahnutie a implementáciu cieľov a zásad DPS,
   SA DOHODLI TAKTO:
   Článok 1
   Bulharská republika a Rumunsko sú stranami Dohody o partnerstve a spolupráci zakladajúcej partnerstvo medzi Európskymi spoločenstvami a ich členskými štátmi na jednej strane a Azerbajdžanom na druhej strane, ktorá bola podpísaná 22. apríla 1996 v Luxemburgu a nadobudla platnosť 1. júla 1999, (ďalej len „dohoda“) a rovnako ako ostatné členské štáty prijímajú a berú na vedomie texty dohody, ako aj spoločných vyhlásení, výmeny listov a vyhlásenia Azerbajdžanskej republiky, ktoré sú pripojené k záverečnému aktu podpísanému v ten istý deň a protokolu k dohode z 18. mája 2004.
   Článok 2
   Tento protokol je neoddeliteľnou súčasťou dohody.
   Článok 3
   1.   Tento protokol schvaľujú Spoločenstvá, Rada Európskej únie v mene členských štátov a Azerbajdžanská republika v súlade s ich vlastnými postupmi.
   2.   Strany si navzájom oznámia ukončenie príslušných postupov, ktoré sú uvedené v predchádzajúcom odseku. Schvaľovacie listiny sa uložia na Generálnom sekretariáte Rady Európskej únie.
   Článok 4
   1.   Tento protokol nadobúda platnosť prvým dňom prvého mesiaca nasledujúceho po dátume uloženia poslednej schvaľovacej listiny.
   2.   Do dátumu nadobudnutia jeho platnosti sa tento protokol vykonáva predbežne s účinnosťou od 1. januára 2007.
   Článok 5
   1.   Texty dohody, záverečného aktu a všetkých pripojených dokumentov, ako aj protokolu k dohode z 18. mája 2004, sú vypracované v bulharskom i rumunskom jazyku.
   2.   Tieto texty sú pripojené k tomuto protokolu a sú rovnako autentické ako texty v iných jazykoch, v ktorých je vypracovaná dohoda, záverečný akt a pripojené dokumenty, ako aj protokol k dohode z 18. mája 2004.
   Článok 6
   Tento protokol je vypracovaný v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a azerbajdžanskom jazyku, pričom všetky texty sú rovnako autentické.

      Съставено в Брюксел на девети декември две хиляди и осма година.
      Hecho en Bruselas, el nueve de diciembre de dos mil ocho.
      V Bruselu dne devátého prosince dva tisíce osm.
      Udfærdiget i Bruxelles den niende december to tusind og otte.
      Geschehen zu Brüssel am neunten Dezember zweitausendacht.
      Kahe tuhande kaheksanda aasta detsembrikuu üheksandal päeval Brüsselis.
      'Εγινε στις Βρυξέλλες, στις εννέα Δεκεμβρίου δύο χιλιάδες οκτώ.
      Done at Brussels on the ninth day of December in the year two thousand and eight.
      Fait à Bruxelles, le neuf décembre deux mille huit.
      Fatto a Bruxelles, addì nove dicembre duemilaotto.
      Briselē, divtūkstoš astotā gada devītajā decembrī.
      Priimta du tūkstančiai aštuntų metų gruodžio devintą dieną Briuselyje.
      Kelt Brüsszelben, a kétezer-nyolcadik év december havának kilencedik napján.
      Magħmul fi Brussell, fid-disa jum ta' Diċembru tas-sena elfejn u tmienja.
      Gedaan te Brussel, de negende december tweeduizend acht.
      Sporządzono w Brukseli, dnia dziewiątego grudnia roku dwa tysiące ósmego.
      Feito em Bruxelas, em nove de Dezembro de dois mil e oito.
      Adoptat la Bruxelles la nouă decembrie două mii opt.
      V Bruseli deviateho decembra dvetisícosem.
      V Bruslju, dne devetega decembra leta dva tisoč osem.
      Tehty Brysselissä yhdeksäntenä päivänä joulukuuta vuonna kaksituhattakahdeksan.
      Som skedde i Bryssel den nionde december tjugohundraåtta.

         За дьржавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalīvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За Европейската общност
         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Pentru Comunitatea Europeană
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar

         За Република Азербайджан
         Por la República de Azerbaiyán
         Za Ázerbájdžánskou republiku
         For Republikken Aserbajdsjan
         Für die Republik Aserbaidschan
         Aserbaidžaani Vabariigi nimel
         Για τη Δημοκρατία του Αζερμπαϊτζάν
         For the Republic of Azerbaijan
         Pour la République d'Azerbaïdjan
         Per la Repubblica dell'Azerbaigian
         Azerbaidžānas Republikas vārdā
         AzerbaidÞano Respublikos vardu
         Azerbajdzsán részéről
         Għar-Repubblika ta' l-Ażerbajġan
         Voor de Republiek Azerbeidzjan
         W imieniu Republiki Azerbejdżanu
         Pela República do Azerbaijão
         Pentru Republica Azerbaidjan
         Za Azerbajdžanskú republiku
         Za Azerbajdžansko republiko
         Azerbaidžanin tasavallan puolesta
         På Republiken Azerbajdzjans vägnar


title: Rozhodnutie Rady z 8. mája 2000, ktoré sa týka schválenia novej prílohy V a príslušného dodatku 3 k Dohovoru o ochrane morského prostredia severovýchodného Atlantiku, o ochrane a zachovaní ekosystémov a biologickej rozmanitosti tejto morskej oblasti v mene spoločenstva

text:
Dôležité právne oznámenie

|

32000D0340

Úradný vestník L 118 , 08/05/2000 S. 0044 - 0047

		Rozhodnutie Radyz 8. mája 2000,ktoré sa týka schválenia novej prílohy V a príslušného dodatku 3 k Dohovoru o ochrane morského prostredia severovýchodného Atlantiku, o ochrane a zachovaní ekosystémov a biologickej rozmanitosti tejto morskej oblasti v mene spoločenstva(2000/340/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 175 ods. 1 v spojitosti s prvou vetou jej článku 300 ods. 2 a prvým pododsekom jej článku 300 ods. 3,so zreteľom na návrh Komisie [1],so zreteľom na stanovisko Európskeho parlamentu [2],keďže:(1) Spoločenstvo je podľa rozhodnutia 98/249/ES [3] zmluvnou stranou Dohovoru o ochrane morského prostredia severovýchodného Atlantiku (dohovor OSPAR).(2) Cieľom dohovoru OSPAR je predchádzať znečisťovaniu a odstraňovať ho a chrániť túto morskú oblasť pred škodlivými účinkami ľudských činností; tento dohovor nadobudol účinnosť 25. marca 1998.(3) Výkonný orgán dohovoru OSPAR (Komisia OSPAR) môže prijímať zmeny a doplnky tohto dohovoru vrátane nových príloh a dodatkov; tento orgán prijal novú prílohu, ktorou je príloha V o ochrane a zachovaní ekosystémov a biologickej rozmanitosti tejto morskej oblasti, dodatok 3, ktorý vyplýva z tejto prílohy, a dohodu o význame určitých pojmov použitých v prílohe V.(4) Zachovanie, ochrana a zlepšovanie kvality životného prostredia vrátane zachovania miest prirodzeného výskytu a voľne sa vyskytujúcich druhov fauny a flóry a ochrany biologickej rozmanitosti je základným všeobecne prospešným cieľom, ktorý sleduje spoločenstvo tak, ako je ustanovené v článku 174 zmluvy; nová príloha V k dohovoru OSPAR môže prispieť k dosiahnutiu tohto cieľa.(5) Spoločenstvo prijalo opatrenia v oblasti, na ktorú sa vzťahuje príloha V; táto príloha by mala byť zapracovaná do medzinárodných záväzkov v tejto oblasti.(6) Ciele prílohy V dopĺňajú ciele smernice Rady 79/409/EHS z 2. apríla 1979 o zachovaní voľne sa vyskytujúcich druhov vtákov [4] a smernice Rady 92/43/EHS z 21. mája 1992 o zachovaní miest prirodzeného výskytu a voľne sa vyskytujúcich druhov fauny a flóry [5]; tieto smernice už poskytujú rámec spoločenstva pre ochranu miest prirodzeného výskytu a druhov v tej geografickej oblasti, na ktorú sa vzťahujú; prijatím prílohy V zo strany spoločenstva nie je dotknuté vykonávanie týchto smerníc.(7) Komisia sa zúčastnila na rokovaniach o prílohe V v súlade so závermi Rady týkajúcimi sa rokovaní o smerniciach vzťahujúcich sa na Dohovor o ochrane morského prostredia severovýchodného Atlantiku.(8) Spoločenstvo by malo schváliť prílohu V k Dohovoru o ochrane morského prostredia severovýchodného Atlantiku (vrátane príslušného dodatku 3),ROZHODLA TAKTO:Jediný článok1. Týmto sa v mene spoločenstva schvaľuje príloha V k Dohovoru o ochrane morského prostredia severovýchodného Atlantiku (vrátane príslušného dodatku 3).Text uvedenej prílohy V je priložený k tomuto rozhodnutiu.2. Komisia je oprávnená oznámiť schválenie uvedené v odseku 1 komisii OSPAR.V Bruseli 8. mája 2000Za RadupredsedaE. Ferro Rodrigues[1] Ú. v. ES C 158, 4.6.1999, s. 1.[2] Stanovisko poskytnuté 27. septembra 1999 (zatiaľ neuverejnené v úradnom vestníku).[3] Ú. v. ES L 104, 3.4.1998, s. 1.[4] Ú. v. ES L 103, 25.4.1979, s. 1. Smernica naposledy zmenená a doplnená smernicou 97/49/ES (Ú. v. ES L 223, 13.8.1997, s. 9).[5] Ú. v. ES L 206, 22.7.1992, s. 7. Smernica naposledy zmenená a doplnená smernicou 97/62/ES (Ú. v. ES L 305, 8.11.1997, s. 42).--------------------------------------------------